Herman's Hermits

**Herman's Hermits** er eit engelsk beatband som vart skipa i Manchester i 1964.

Bandet heitte opphavleg Herman & The Hermits og vart oppdaga av Harvey Lisberg, som vart manageren deira. Lisberg sende ein returflybillett til Mickie Most slik at han kunne kome til London for å sjå bandet spele i Bolton. Most vart produsenten til gruppa og kontrollerte kva dei gav ut. Han la vekt på eit enkelt, ikkje-trugande og reint image, sjølv om bandet opphavleg spelte R&B-songar. Dette gjorde Herman's Hermits til eit særs populært band midt i 1960-åra.

Den første hitten deira var ein versjon av Earl-Jean sin «I'm into Something Good» (skriven av Gerry Goffin og Carole King), som nådde toppen av UK Singles Chart og 13. plassen i USA seint i 1964. Dei nådde aldri toppen av den britiske singellista igjen, men hadde to songar på toppen av amerikanske Billboard Hot 100-lista med «Mrs. Brown, You've Got a Lovely Daughter» (opphavleg av Tom Courtenay frå 1963) og «I'm Henry the Eighth, I Am» (ei britisk revyvise av Harry Champion frå 1911, som den irske bestefaren til Peter Noone hadde sunge då Noone var ung). Desse songane var retta mot den amerikanske fansen og Noone overdreiv Manchester-dialekten sin. 

I USA vart platene deira gjevne ut på MGM, eit selskap som ofte fekk artistane dei signerte til å spele i filmar. Hermits spelte i fleire MGM-filmar, som *[[When the Boys Meet the Girls]]* (1965) og *[[filmen Hold On!|Hold On!]]* (1966). Dei deltok òg i filmen *[[filmen Mrs. Brown, You've Got a Lovely Daughter|Mrs. Brown You've Got a Lovely Daughter]]* (1968).

Herman's Hermits fekk fire hittar inn på topp 3 i USA i 1965, med dei tidlegare nemnte førsteplassane og «Can't You Hear My Heartbeat» (2. plass i USA). Dei spelte inn The Rays-songen «Silhouettes» (5. plassen i USA), Sam Cooke-songen «Wonderful World» (4. plassen i USA), «Just a Little Bit Better» (7. plassen i USA) og «A Must to Avoid» (8. plassen i USA) i 1965; «Listen People» (3. plassen i USA), George Formby sin «Leaning on a Lamp Post» frå *[[Me and My Girl]]* (9. plassen i USA) og Ray Davies-songen «Dandy» (5. plassen i USA) i 1966; og «There's a Kind of Hush» (4. plassen i USA) i 1967. 

Gruppa spelte på *[[The Ed Sullivan Show]]*, *[[The Dean Martin Show]]* og *[[The Jackie Gleason Show]]*. Etter 1967 dalte suksessen i USA, men dei fekk fleire hitsinglar i Storbritannia frå 1967 til 1970. Då gruppa gav ut det siste albumet sitt i 1960-åra, *Rock 'n' Roll Party*, var suksessen deira i USA historie og albumet kom ikkje ut på MGM der. Peter Noone slutta i bandet i 1971. Herman's Hermits fortsette i 1973 og drog på ein turné i USA. Ei seinare besetning med sologitaristen Derek Leckenby og trommeslagaren Barry Whitwam som dei einaste attverande originale medlemmane, varma opp for The Monkees på turneane deira i 1980-åra i USA. Bandet er framleis aktiv i dag, men Whitwam er det einaste attverande, originale medlemmet.

## Historie

### 1963–1971
Herman's Hermits oppstod frå to forskjellige lokale band. Keith Hopwood (rytmegitar, korvokal), Karl Green (sologitar, korvokal), Alan Wrigley (bass), Steve Titterington (trommer) og Peter Noone (solovokal) kom frå The Heartbeats. Den då 15 år gamle Peter Noone hadde alt hatt erfaring som skodespelar i den populære britiske såpeoperaen *[[Coronation Street]]*. Derek «Lek» Leckenby (sologitar) og Barry Whitwam (trommer) (fødd Jan Barry Whitwam) kom seinare inn frå ei anna lokal gruppe, The Wailers. Whitwam erstatta Titterington på trommer, Green byta til bassgitar (erstatta Wrigley) og Leckenby tok over for Green som sologitarist. Etter Leckenby kom inn i bandet fekk gruppa ein avtale med produsenten Mickie Most og fekk kontrakt med EMI sitt Columbia i Europa og MGM Records i USA.
Bandnamnet kom frå ein likskap mellom Noone og Sherman i teikneserien Rocky and Bullwinkle. Sherman vart forkorta til Herman, og bandet vart så Herman and his Hermits, som kort tid etter vart forkort vidare til Herman's Hermits. Bandet spelte på dei fleste singlane sine, inkludert «I'm into Something Good», «Listen People», «Can't You Hear My Heartbeat», «Leaning on a Lamp Post», «Mrs. Brown, You've Got a Lovely Daughter», «A Must to Avoid», «You Won't Be Leaving» og «I'm Henry VIII, I Am» (sistnemnte vart sagt å vere «den raskast seljande songen i historia»). Leckenby spelte solo på «Henry», og Hopwood spelte rytmegitar på «Mrs. Brown».

Trass i at gruppa var dugande musikarar, vart somme av singlane spelte inn med studiomusikarar&nbsp;– inkludert Big Jim Sullivan, Jimmy Page, John Paul Jones, Vic Flick og Bobby Graham&nbsp;– med bidrag frå bandet. Mickie Most brukte studiomusikarar på mange innspelingar han spelte&nbsp;— dette var vanleg praksis på denne tida. Sjølv respekterte grupper som The Yardbirds måtte bruke studiomusikarar (utanom Jimmy Page) på dei fleste Most-produserte innspelingane.

Albumet *Blaze* frå 1967 fekk god kritikk, men nådde berre så vidt Topp 100 i USA og kom ikkje ut i Storbritannia. 

### Sidan 1971
Då Noone slutta i gruppa i 1971 fortette Hermits, først med songaren Pete Cowap. Dei fekk kontrakt med RCA Records i Storbritannia og spelte inn to singlar i Strawberry Studios og eit album som ikkje kom ut (med namnet *Sour Mash*) produsert av Eric Stewart. Dei gav så ut singlar for Buddah, Private Stock og Roulette, med liten suksess. Ein kort periode att med Noone, Whitwam, Leckenby og Green (som tok over solovokalen fram til han gav seg i 1980) fortsette åt urnere med nyare medlemmer, inkludert Rod Gerrard (tidlegare med Wayne Fontana & the Mindbenders og Salford Jets).

Hopwood og Leckenby starta sidan eit musikkføretak, Pluto Music, som framleis er i drift og hovudsakleg driv med musikk til reklamefilmar og animasjonsfilmar. Hopwood har sidan blitt filmmusikkomponist.. Green har blitt manager for lydsystem for konsertar i London.

## Diskografi

*1965 — *[[Herman's Hermits av Herman's Hermits|Herman's Hermits]]*
*1965 — *[[Herman's Hermits on Tour]]*
*1966 — *[[Hold On! av Herman's Hermits|Hold On!]]*
*1966 — *[[Both Sides of Herman's Hermits]]*
*1967 — *[[There's a Kind of Hush All over the World]]*
*1967 — *[[Blaze av Herman's Hermits|Blaze]]*
*1968 — *[[albumet Mrs. Brown, You've Got a Lovely Daughter|Mrs. Brown, You've Got a Lovely Daughter]]*

## Filmar
*1965 — *[[When the Boys Meet the Girls]]*
*1966 — *[[Filmen Hold On!|Hold On!]]*
*1968 — *[[Filmen Mrs. Brown, You've Got a Lovely Daughter|Mrs. Brown, You've Got a Lovely Daughter]]*

## Bandmedlemmar
Originalmedlemmar er i **utheva skrift**.

;Noverande medlemmar
* **[[Barry Whitwam]]** – trommer (Sidan 1964)
* Geoff Foot – solovokal, bass (Sidan 1980)
* Paul Cornwell - sologitar, korvokal (Sidan 2013)
* Tony Hancox – klaverinstrument, korvokal (Sidan 2017)

;Tidlegare medlemmar
* **[[Peter Noone]]** – solovokal (1964–1971, 1973)
* **[[Derek Leckenby]]** – sologitar (1964–1994; died 1994)	
* **[[Keith Hopwood]]** – rytmegitar, korvokal (1964–1972)
* **[[Karl Green]]** – bass, kor- og solovokal (1964–1980)
* Pete Cowap – solovokal, rytmegitar (1971–1972; died 1997)
* John Gaughan – rytmegitar, korvokal (1972–1975)
* Frank Renshaw – rytmegitar, korvokal (1975-1982)
* Rod Gerrard – rytmegitar,  korvokal (1986-1995)
* Eddy Carter - sologitar, korvokal (1994-2013)
* Kevan Lingard – klaverinstrument, korvokal (2006–2016)
* Paul Robinson – klaverinstrument, korvokal (2016–2017)

### Tidslinje

ImageSize = width:800 height:auto barincrement:20
PlotArea = left:90 bottom:80 top:0 right:20
Alignbars = justify
DateFormat  = dd/mm/yyyy
Period = from:01/01/1964 till:01/01/2018
TimeAxis = orientation:horizontal format:yyyy
Legend = orientation:horizontal position:bottom
ScaleMajor = increment:2 start:1964

Colors =
 id:lvokal       value:red        legend:Solovokal
 id:bvokal       value:yellow     legend:Korvokal
 id:lguitar       value:teal       legend:Sologitar
 id:rguitar       value:green      legend:Rytmegitar
 id:bass          value:blue       legend:Bass
 id:trommer         value:orange     legend:Trommer
 id:klaverinstrument     value:purple     legend:Klaverinstrument
 id:lines         value:black      legend:Studio_album

BarData =

  bar:Peter   text:Peter Noone
  bar:Pete    text:Pete Cowap
  bar:Karl    text:Karl Green
  bar:Geoff   text:Geoff Foot
  bar:Derek   text:Derek Leckenby 
  bar:Eddy    text:Eddy Carter
  bar:Paul    text:Paul Cornwell
  bar:Keith   text:Keith Hopwood  
  bar:John    text:John Gaughan
  bar:Frank   text:Frank Renshaw
  bar:Rod     text:Rod Gerrard 
  bar:Kevan   text:Kevan Lingard
  bar:PaulR   text:Paul Robinson
  bar:Tony    text:Tony Hancox
  bar:Barry   text:Barry Whitwam

PlotData=
  width:10 textcolor:black align:left anchor:from shift:(10,-4)

 bar:Barry  from:01/01/1964 till:end        color:trommer
 bar:Geoff  from:01/01/1980 till:end        color:lvokal
 bar:Geoff  from:01/01/1980 till:end        color:bass  width:3
 bar:Kevan  from:01/01/2006 till:01/01/2016 color:klaverinstrument
 bar:Kevan  from:01/01/2006 till:01/01/2016 color:bvokal width:3
 bar:PaulR  from:01/01/2016 till:01/01/2017 color:klaverinstrument
 bar:PaulR  from:01/01/2016 till:01/01/2017 color:bvokal width:3
 bar:Tony   from:01/01/2017 till:end        color:klaverinstrument
 bar:Tony   from:01/01/2017 till:end        color:bvokal width:3
 bar:Paul   from:01/01/2013 till:end        color:lguitar
 bar:Paul   from:01/01/2013 till:end        color:bvokal width:3
 bar:Peter  from:01/01/1964 till:01/01/1971 color:lvokal
 bar:Peter  from:01/01/1973 till:01/02/1973 color:lvokal 
 bar:Derek  from:01/01/1964 till:04/06/1994 color:lguitar
 bar:Keith  from:01/01/1964 till:01/01/1972 color:rguitar
 bar:Keith  from:01/01/1964 till:01/01/1972 color:bvokal width:3
 bar:Karl   from:01/01/1964 till:01/02/1973 color:bass
 bar:Karl   from:01/01/1964 till:01/02/1973 color:bvokal width:3
 bar:Karl   from:01/02/1973 till:01/01/1980 color:lvokal
 bar:Karl   from:01/02/1973 till:01/01/1980 color:bass width:3
 bar:Pete   from:01/01/1971 till:01/01/1972 color:lvokal 
 bar:Pete   from:01/01/1971 till:01/01/1972 color:rguitar width:3 
 bar:John   from:01/01/1972 till:01/01/1975 color:rguitar
 bar:John   from:01/01/1972 till:01/01/1975 color:bvokal width:3
 bar:Frank  from:01/01/1975 till:01/01/1982 color:rguitar
 bar:Frank  from:01/01/1975 till:01/01/1982 color:bvokal width:3
 bar:Rod    from:01/01/1986 till:01/01/1995 color:rguitar   
 bar:Rod    from:01/01/1986 till:01/01/1995 color:bvokal width:3
 bar:Eddy   from:04/06/1994 till:01/01/2013 color:lguitar
 bar:Eddy   from:04/06/1994 till:01/01/2013 color:bvokal width:3

LineData =
  at:01/02/1965 color:black layer:back
  at:01/06/1965 color:black layer:back
  at:01/02/1966 color:black layer:back
  at:01/03/1966 color:black layer:back
  at:01/09/1966 color:black layer:back
  at:01/03/1967 color:black layer:back
  at:01/10/1967 color:black layer:back
  at:01/09/1968 color:black layer:back



## Kjelder

**Denne artikkelen bygger på «[[:en:Herman&#39;s Hermits|Herman&#39;s Hermits]]» frå ,  den 19. mars 2018.*  
 

## Bakgrunnsstoff

* Offisiell nettstad – Peter Noone-versjonen
* Offisiell nettstad – Barry Whitwam-versjonen
* Pluto Music – Keith Hopwood sitt studio
* Peter Noone si offisielle nettside
* Karl Green si offisielle nettside
* 
* Herman's Hermits hos Harvey Lisberg